— Чаму дзеці часта баяцца адказваць на ўроку? Таму што баяцца негатыўнай рэакцыі на сваю памылку, — разважае настаўнік беларускай мовы і літаратуры Міхалішкаўскай сярэдняй школы Наталля ЯРМАК. — Я лічу, што любая думка мае права на існаванне, галоўнае — яе аргументаваць. І вучні зусім не павінны думаць гэтаксама, як іх настаўнік. Так, у мяне большы жыццёвы вопыт, і я магу накіраваць іх пошукі ў пэўным напрамку, але ўсе маюць права на ўласнае меркаванне. Пры такім падыходзе дзеці смялей пачынаюць выказвацца, дзяліцца ідэямі, агучваць гіпотэзы...